**ОБЩИНСКА ИЗБИРАТЕЛНА КОМИСИЯ - ЧЕЛОПЕЧ**

**ПРОТОКОЛ № 34-МР**

На 01.06.2023 г. в 13:00 часа се проведе заседание на Общинската избирателна комисия при следния

**Дневен ред:**

1. Регистрация на Инициативен комитет за участие в информационната кампания при произвеждане на местен референдум в община Челопеч, насрочен на 18.06.2023 г. с въпрос: *„Подкрепяте ли Община Челопеч да учреди по реда на чл. 62, ал. 2 от Закона за енергетиката възмездно право на строеж в полза на „Дистрибютед пауър 2“ ООД, ЕИК 207166553 и „Нели Фешън 2011“ ЕООД, ЕИК 201737714 върху имоти – общинска собственост, намиращи се в землището на Община Челопеч, местности „Челопешка баба“, „Мургана“, „Попова Чучурке“, „Челопешка мандра“, „Стара планина“, „Заногата“ и „Русолица“ за изграждането на площадкови енергийни обекти за производство на електрическа енергия от възобновяеми енергийни източници и прилежащата им инфраструктура?“*
2. Определяне на дата, място и час за обучение на секционните избирателни комисии във връзка с провеждането на местен референдум на 18.06.2023 г., както и определяне на обучаваща комисия.
3. Разни

**Присъстваха:** София Иванова-Кирилова, Нели Събева, Елена Лукова-Питекова, Златан Павлов, Пека Кръстева, Цветина Стойнова, Ванина Торолова, Венета Иванова и Нели Петрова.

**Отсъстваха:** Ивалина Фотева и Любомира Калчева

Председател: София Иванова: В залата присъстват 9 членове на Общинската избирателна комисия. Налице е необходимият кворум. Откривам заседанието на комисията на 01.06.2023 г.

Моля, нека да гласуваме така предложения дневен ред. Гласували 9 членове на ОИК: „ЗА“ (София Иванова-Кирилова, Нели Събева, Елена Лукова-Питекова, Златан Павлов, Пека Кръстева, Цветина Стойнова, Ванина Торолова, Венета Иванова и Нели Петрова).

„ПРОТИВ” – няма

По т. 1 от дневния ред София Иванова-Кирилова: Колеги, в ОИК – Челопеч е постъпило заявление с вх. № 70/ 30.05.2023 г. от г-н Ради Стоянов Ненчев за регистрация на инициативен комитет по въпроса на местния референдум на 18 юни 2023 г. (по чл. 34, ал. 3 и § 2 от ПЗР на ЗПУГДВМС във вр. с чл. 151, ал. 2, чл. 152, т. 3, чл. 153 и чл. 3 от ИК). Инициативния комитет (ИК) се състои от 7 човека, в това число и г-н Ненчев. ИК е в следния състав: Ради Стоянов Ненчев, Новак Минков Новаков, Кръстанка Георгиева Иванчовска, Иван Стефанов Иванов, Борислав Христов Ковачев, Николай Добрев Занков и Илия Василев Радев.

Инициативният комитет изразява позиция **„НЕ“** по въпроса: *„Подкрепяте ли Община Челопеч да учреди по реда на чл. 62, ал. 2 от Закона за енергетиката възмездно право на строеж в полза на „Дистрибютед пауър 2“ ООД, ЕИК 207166553 и „Нели Фешън 2011“ ЕООД, ЕИК 201737714 върху имоти – общинска собственост, намиращи се в землището на Община Челопеч, местности „Челопешка баба“, „Мургана“, „Попова Чучурке“, „Челопешка мандра“, „Стара планина“, „Заногата“ и „Русолица“ за изграждането на площадкови енергийни обекти за производство на електрическа енергия от възобновяеми енергийни източници и прилежащата им инфраструктура?“*

Към заявлението са приложени следните документи:

1. Протокол от събрание от 28.05.2023 г., удостоверяващ създаването на инициативния комитет за участие в информационна кампания в местен референдум насрочен на 18.06.2023 г.
2. Решение в самия протокол за създаване на инициативен комитет за участие в информационна кампания в местен референдум насрочен на 18.06.2023 г.
3. Решение в самия протокол за лицето, което ще представлява инициативния комитет (Ради Стоянов Ненчев)
4. Нотариално заверени образци от подписите на лицата, участващи в инициативния комитет – 7 броя
5. Декларация по образец (от книжата за произвеждане на местен референдум), подписана от всеки член на инициативния комитет, че отговаря на условията по чл. 4, ал. 2 от ЗПУГДВМС и чл.42, ал. 1 от Конституцията на Република България – 7 броя
6. Удостоверение за новооткрита банкова сметка, издадено от съответната банка, на името на лицето, представляващо инициативния комитет, която ще обслужва само кампанията в местния референдум
7. Решение в самия протокол за лицето, което ще отговарят за приходите, разходите и счетоводната отчетност на инициативния комитет, свързани с произвеждане на референдума (Новак Минков Новаков)

Председател София Иванова-Кирилова: Колеги, виждате, че към заявлението са приложени всички изискуемите документи. На много от вас им е направило впечатление, че в самия край за заявлението пише: „Заявлението за регистрация се подписва от всички членове на инициативния комитет и се подава в ОИК от лицето, представляващо инициативния комитет, не по-късно от 40 дни преди деня на местния референдум“ След като с Нели Събева (секретар) обстойно проучихме този въпрос, ви уведомя за следното: В Закона за пряко участие на гражданите в държавната власт и местното самоуправление (ЗПУГДВМС) няма уреден срок за регистрация на инициативен комитет за участие в информационна кампания при произвеждане на референдум. Няма прието и принципно решение на ЦИК, в което да е уреден такъв срок. Единствено е посочено в чл. 34 от ЗПУГДВМС, че информационната кампания започва 30 дни преди датата на произвеждане на референдума и приключва 24 часа преди него. Това обаче не означава, че инициативният комитет следва да се регистрира за участие в кампанията преди този 30-дневен срок. Нещо повече, информационна кампания започва с предоставяне на информационния лист, след което е предвидена законовата възможност за регистрация, вкл. на инициативен комитет в подкрепа на въпроса или въпросите на референдума и на алтернативната позиция.

Предвид гореизложеното независимо от утвърдения срок в документа (заявлението), което типово и е утвърдено от общинския съвет, ОИК – Челопеч няма основание да откаже регистрация на инициативния комитет и следва да го регистрира.

Председател София Иванова-Кирилова: Колеги, ако нямате изказвания, моля нека да гласуваме и регистрираме инициативен комитет, представляван от г-н Ради Стоянов Ненчев.

На основание чл. 7, ал. 2 от ЗПУГДВМС и чл. 153 от ИК, ОИК – Челопеч с 9 гласа „ЗА“ (София Иванова-Кирилова, Нели Събева, Елена Лукова-Питекова, Златан Павлов, Пека Кръстева, Цветина Стойнова, Ванина Торолова, Венета Иванова и Нели Петрова).

„ПРОТИВ” – няма, регистрира инициативен комитет представляван от г-н Ради Стоянов Ненчев.

ОИК – Челопеч следва да издаде удостоверение за регистрация на инициативен комитет представляван от Ради Стоянов Ненчев.

По т. 2. Председател София Иванова-Кирилова: Колеги, следва да определим дата, място и час за обучение на секционните избирателни комисии за провеждането на местен референдум на 18.06.2023 г., както и определяне на обучаваща комисия. Предвид доста натоварения график с културни мероприятия на територията на община Челопеч, както и желанието ни обучението да е близко по време с датата на референдума, предлагам то да бъде проведено на 10 юни (събота) в заседателната зала на община Челопеч от 15:00 часа. Обучаващи да бъдат София Иванова – Кирилова, Нели Събева и Венета Иванова. На обучението ще бъдат предадени на членовете на секционните избирателни комисии и съответните удостоверения. Устно имаме разрешение от Община Челопеч да ползваме сградата.

Колеги, ако сте съгласни с така направените предложения за дата, място, час за обучаване на СИК и тримата колеги обучаващи, моля нека да гласуваме.

Гласували 9 членове на ОИК: „ЗА“ (София Иванова-Кирилова, Нели Събева, Елена Лукова-Питекова, Златан Павлов, Пека Кръстева, Цветина Стойнова, Ванина Торолова, Венета Иванова и Нели Петрова).

„ПРОТИВ” – няма

По т. 3 Разни. Председател София Иванова-Кирилова: По тази точка няма направени предложения, следователно закривам заседанието.

ПРЕДСЕДАТЕЛ:п………………….

/София Иванова-Кирилова/

СЕКРЕТАР:п………………………...

/Нели Събева/

Дата и час: 01.06.2023 г., 13.20 часа